Димитър Донев
Пътен повик

chitanka.info

Не прибирай път предвечен

пояс преди влака.

Заминавам, тръгвам вече

и недей ме чака.

Нека бягат къщи бели

и дървета голи.

Нека лягат звездочели,

вършести тополи.

Нека друг в страни далечни

дири дар насъщен.

Аз се връщам в дом крайречен —

в родната си къща,

дето в майчина утеха

отдих ще намеря,

хляб под връшник, топла дреха

и приятел верен.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.